Snøskredvarsel for Finnmarkskysten mandag 08.03.2021
Ustabile fokksnøflak etter bygevær i helga kan finnes enkelte steder. Det er fortsatt mulig med skred på grunn av vedvarende svake lag.
Det kan finnes ustabile fokksnøflak i enkelte heng etter bygevær og vind fra nord i helga. Disse vil gradvis stabilisere seg. Utover kvelden vil vinden ta seg noe opp fra sørøst og det kan bli snøtransport fra ny himmelretning, men vindprognosene tilsier ikke betydelig snøtransport. I høyden, der hvor mildværet ikke har gjennomfuktet snødekket, kan det fortsatt være mulig å løse ut skred på vedvarende svake lag. De fleste steder er overliggende snø bærende, slik at det er vanskelig å påvirke svake lag. Påvirkning fra skiløper og skuter kan ikke utelukkes helt, spesielt der snødekket er tynt. Utbredelsen av det vedvarende svake laget kan variere fra ytre til indre strøk av regionen.
Den siste uka har det vært snøbyger med vind fra omkring nordvest. Siste 3 døgn har det kommet ca. 10 - 25 cm nysnø.